recursal/SuperWikiNEXT-32B huggingface dataset:
**வாரங்கல் மத்திய சிறை** (*Warangal Central Jail*) என்பது இந்தியாவின் தெலுங்கானா மாநிலத்தில் உள்ள வாரங்கலில் உள்ள ஒரு சீர்திருத்த வசதியாகும். தெலங்கானா மாநிலம் வாரங்கல் நகரின் முக்கிய பகுதியில் வாரங்கல் மத்திய சிறைச்சாலை உள்ளது. இது சுமார் 130 ஆண்டுகள் பழமை வாய்ந்ததாகும். ஐதராபாத்தில் இருந்து 150 கிலோமீட்டர் தொலைவில் அமைந்துள்ளது.

அமைப்பு
-------

வாரங்கல் மத்திய சிறை 64 ஏக்கர் பரப்பளவில் அமைந்துள்ளது. கைத்தறி, விவசாயம், பால்பண்ணை போன்றவற்றில் சிறைச்சாலை இங்குள்ள கைதிகளை வேலையில் ஈடுபடுத்துகிறது. கொரோனா தொற்று அதிகரித்து நோயாளிகளுக்கு சிகிச்சை அளிக்க போதுமான இட வசதி இல்லாத காரணத்தால் அனைத்து நோயாளிக்கும் சிகிச்சையளிக்கும் வகையில், தெலங்கானாவிலுள்ள இம்மத்திய சிறையை இடமாற்றம் செய்யப்பட்டது. து, அவற்றை சூப்பர் ஸ்பெஷாலிட்டி மருத்துவமனையாக மாற்ற அம்மாநில அரசு உத்தரவிட்டுள்ளது. ஒதுக்கப்பட்ட மம்னூர் காவல் படையணிக்கு சிறைச்சாலை மாற்றப்பட்டது.

பல்நோக்கு சிறப்பு மருத்துவமனை கட்டுவதற்காக சிறைக்கு சொந்தமான நிலம் தெலுங்கானா சுகாதாரத் துறையிடம் ஒப்படைக்கப்பட்டது.

மேற்கோள்கள்
-----------

1. ↑  "கொரோனா மருத்துவமனையாக மாற்றப்படும் மத்திய சிறை!". *www.toptamilnews.com*. 2021-06-02. 2022-03-10 அன்று பார்க்கப்பட்டது.
2. ↑  "101 acres allotted for new prison in Warangal". *The New Indian Express*.
3. ↑  "Rs 250 crore allocated for new Warangal central jail as old one becomes hospital". *The News Minute*. 8 June 2021.
4. ↑  Rahul, N. (1 June 2021). "Eviction of Warangal Central Jail begins" – www.thehindu.com வழியாக.
5. ↑  "Prisoners Shifted, 135-Year-Old Telangana Jail Being Emptied For Hospital". *NDTV.com*.
6. ↑  "Warangal to get 33-floor hospital, to tower over Hyderabad | Hyderabad News - Times of India". *The Times of India*.
**எசுப்பானிய உன்னதக் கோப்பை** (**Supercopa de España**, Supercup of Spain) என்பது எசுப்பானியாவில் நடத்தப்படும் கால்பந்துப் போட்டியாகும். இது லா லீகா வெற்றியாளருக்கும் கோபா டெல் ரே வெற்றியாளருக்கும் இடையே நடத்தப்படுகிறது.

பார்சிலோனா அணி 11 முறை வென்றுள்ளது (அதிகபட்சம்), அதற்கடுத்து ரியல் மாட்ரிட் அணி 9 முறை வென்றுள்ளது.

வரலாறு
------

தற்போதைய வடிவில் இப்போட்டி 1982-முதல் இருக்கிறது. 1940-க்கும் 1953-க்கும் இடையே எசுப்பானிய கூட்டிணைவு வாகையருக்கும் கூட்டிணைவுக் கோப்பை வெற்றியாளருக்கும் பலவகை பெயர்களில் போட்டிகள் நடத்தப்பட்டன.

1940-இல் இதன் பெயர் *வாகையர் கோப்பை* (Copa de Campeones) ஆகும். ஆனால், இப்போட்டி 1945-வரை நடத்தப்படவில்லை; 1945-ஆம் ஆண்டில் அர்ஜென்டினாவின் தூதர், எசுப்பானிய இராணுவ அரசுடன் இருந்த நட்புறவின் காரணமாக *கோபா டி ஓரோ அர்ஜென்டினா* (Copa de oro Argentina) கோப்பையை வழங்கியதன் பின்னரே நடத்தப்பட்டது. 1947-ஆம் ஆண்டில் *ஈவா துயர்த்தே கோப்பை*-யென்ற (Copa Eva Duarte) பெயருடன் ஆண்டுக்கொருமுறை நடத்தப்படும் போட்டியாக செயல்பட ஆரம்பித்தது; செப்டம்பர்-திசம்பர் மாதங்களில் நடத்தப்பட்டது, இறுதிப் போட்டி ஒற்றைப் போட்டியாக நடத்தப்பட்டது.

குறிப்புதவிகள்
--------------

1. ↑  Spanish Supercup history in RSSSF
**எம். பி. சுப்பிரமணியம்** (*M. P. Subramaniam*)(சூலை 1, 1925-ஏப்ரல் 12, 2005) என்பவர் இந்திய அரசியல்வாதியும் தமிழ்நாட்டைச் சேர்ந்த முன்னாள் சட்டமன்ற உறுப்பினரும் ஆவார். சேலம் மாவட்டத்தினைச் சேர்ந்த சுப்பிரமணியம், தனது பள்ளிக் கல்வியினை சேலம் சிறுமலர் பள்ளியிலும் கல்லூரிக் கல்வியினை திருச்சிராப்பள்ளி தேசியக் கல்லூரியிலும் கற்றார்.

சுப்பிரமணியம் சேலம் மாவட்டத்தில் உள்ள ஆத்தூர் தொகுதியிலிருந்து இரண்டு முறை தமிழ்நாடு சட்டமன்ற உறுப்பினராக பணியாற்றி உள்ளார். இவர் முதலில் 1952-ல் சுயேச்சை வேட்பாளராகத் தேர்ந்தெடுக்கப்பட்டார். பின்னர் 1957ஆம் ஆண்டு நடைபெற்ற தேர்தலில் திராவிட முன்னேற்றக் கழக வேட்பாளராகப் போட்டியிட்டு வெற்றி பெற்றார். சுப்பிரமணியம் 1980 முதல் 1983 வரை தமிழ்நாடு காங்கிரசு பிரிவின் தலைவராகவும், பின்னர் 1984 முதல் 1986ஆம் ஆண்டு அப்போதைய அனைத்திந்திய அண்ணா திராவிட முன்னேற்றக் கழக அரசால் சட்டமன்றம் கலைக்கப்படும் வரை சட்ட மேலவையின் எதிர்க்கட்சித் தலைவராகவும் இருந்தார்.

மறைந்த சிவாஜி கணேசன் 1989-ல் தமிழக முன்னேற்ற முன்னணி என்ற அரசியல் கட்சியைத் தொடங்கியபோது, சுப்பிரமணியம் சிவாஜியுடன் இணைந்து, காங்கிரசுக்குத் திரும்பும் வரை செயல் தலைவராகப் பணியாற்றினார். 1998-ல் தென் சென்னை நாடாளுமன்றத் தொகுதியில் போட்டியிட்டுத் தோல்வியடைந்தார். சுப்பிரமணியம் 12 ஏப்ரல் 2005 அன்று தனியார் மருத்துவமனையில் இறந்தார்.

மேற்கோள்கள்
-----------

1. ↑   (in English) *Madras Legislature Who is Who 1957*. Madras: Legislature Department, Madras. 27 June 27.06.1957 [1957] (published 27.06.1957). பக். 83.
2. ↑  "M.P. Subramaniam dead". *The Hindu*. 12 April 2005.. பார்த்த நாள்: 28 October 2019.
**எசுப்பானிய மாதங்கள்**என்னும் இக்கட்டுரை கிரெகொரியின் நாட்காட்டி முறையிலான எசுப்பானிய மொழி மாதங்கள் பற்றியது. எசுப்பானிய மொழி இந்திய-ஐரோப்பிய மொழிக் குடும்பத்தைச் சார்ந்தது. இதனால், ஆங்கிலம் உள்ளிட்ட பெரும்பாலான இந்திய-ஐரோப்பிய மொழிகளில் காணும் மாதப் பெயர்கள் எசுப்பானிய மாதப் பெயர்களுடன் ஒரே அடியைக் கொண்டனவாக உள்ளன. எசுப்பானிய மொழி மாதப் பெயர்கள் இலத்தீன் மொழி மூலங்களில் இருந்து பெறப்பட்டவை.

பெயர்கள்
--------

கிரெகொரியின் நாட்காட்டியின் தமிழ் மாதப் பெயர்களும் அவற்றுக்கு இணையான எசுப்பானிய மாதப் பெயர்களும் அவற்றுக்கான தமிழ் ஒலிபெயர்ப்புக்களும் பின்வருமாறு:

1. சனவரி - *enero* *(எனேரோ)*
2. பிப்ரவரி - *febrero* *(ஃபெபெரேரோ)*
3. மார்ச்சு - *marzo* *(மார்சோ)*
4. ஏப்ரல் - *abril* *(அபிரில்)*
5. மே - *mayo* *(மாயோ)*
6. சூன் - *junio* *(ஹூனியோ)*
7. சூலை - *julio* *(ஹூலியோ)*
8. ஆகஸ்ட்டு - *agosto* *(அகோஸ்த்தோ)*
9. செப்டெம்பர் - *septiembre* *(செப்தியெம்பிரே)*
10. அக்டோபர் - *octubre* *(ஒக்ட்டோபிரே)*
11. நவம்பர் - *noviembre* *(நொவியெம்பிரே)*
12. டிசெம்பர் - *diciembre* *(டிசியெம்பிரே)*

இலக்கணம்
--------

எசுப்பானிய மொழி ஆண்பால், பெண்பால் என இரண்டு பால்களைக் கொண்டது. எல்லாப் பெயர்ச் சொற்களும் இவ்விரண்டு பால்களுள் ஒன்றன் கீழ் வகைப்படுத்தப்படுகின்றன. இதன்படி எசுப்பானிய மாதப் பெயர்கள் எல்லாம் ஆண்பாற் பெயர்கள் ஆகும்.

ஆங்கிலம் போன்ற சில ஐரோப்பிய மொழிகளில் மாதப் பெயர்கள் சொற்றொடர்களில் வரும்போது முதல் எழுத்து பெரிய எழுத்துக்களில் வருவது போல் எசுப்பானிய மாதப் பெயர்களின் முதல் எழுத்துக்களை பெரிய எழுத்துக்களில் எழுதுவதில்லை.

இலத்தீன் மூல மொழியோடு தொடர்பு
-----------------------------

எசுப்பானிய மொழியில் அமைந்துள்ள மாதங்கள் ஒவ்வொன்றும் இலத்தீன் மொழி மாத வழக்கத்தை மூலமாகக் கொண்டுள்ளன. எனவே இலத்தீன் மாதப் பெயர்களையும் எசுப்பானிய மாதப் பெயர்களையும் அருகருகே வைத்துப் பார்த்து ஒப்பிட்டுக் காண்டல் பயன்தரும்:

### இலத்தீன் பெயர்கள்

* ianuarius
* februarius
* martius
* apriliis
* maius
* iunius
* iulius
* augustus
* september
* october
* november
* december

மேலும் காண்க
------------

* எசுப்பானிய காலங்கள்
* எசுப்பானிய நேரம்
**கௌட பிரதேசம்** (Gauda Region) (வங்காள மொழி: গৌড়), பண்டைய பரத கண்டத்தின் மற்றும் மத்திய கால வங்காளத்தில் இருந்த பகுதியாகும். கௌடப் பிரதேசம், பண்டைய வங்க நாடு, அங்க நாடு மற்றும் கலிங்க நாடுகளை கொண்டிருந்தது.

அமைவிடமும் விரிவாக்கமும்
------------------------

கௌடப் பிரதேசம் வங்க நாடு, பௌண்டர நாடு மற்றும் காமரூப நாடுகளுடன் கூடியது என சாணக்கியர், (கி மு 350–-283) தான் எழுதிய அர்த்தசாஸ்திரம் எனும் நூலில் கூறியுள்ளார். இப்புவியியல் கருத்தை பண்டைய நூல்களிலும் தொடர்கிறது. 

கி மு 590 முதல் 625 முடிய வங்காளத்தின் முதல் மன்னரான சசாங்கன், கர்ணசுபர்ணா நகரத்தை (தற்கால முர்சிதாபாத்தின் தலைமையிடமான பெஹரம்பூர்) தலைநகராக கொண்டவன்.
சீன பௌத்தப் பயணி யுவான் சுவாங், சசாங்கன் ஆண்ட கர்ணசுபர்ணா நகரத்திலிருந்து தற்கால ஒரிசா பகுதிகளுக்குப் பயணித்தார். பௌண்டர நாடு கௌடப் பிரதேசத்தின் ஒரு பகுதியாக இருந்தாக பண்டைய இந்து சாத்திரங்கள் கூறுகிறது.

பாலப் பேரரசர்களும், சென் பேரரசர்களும் தங்களை கௌட தேசத்தின் **கௌடேஸ்வரர்கள்** என அழைத்துக் கொண்டனர்.

இதனையும் காண்க
--------------

* கௌடப் பேரரசு
* பாலப் பேரரசு
* தேவா பேரரசு
* காம்போஜ பால வம்சம்
* வங்க நாடு

மேற்கோள்கள்
-----------

1. 1 2 3  Majumdar, Dr. R.C. *History of Ancient Bengal*, first published 1971, reprint 2005, pp. 5-6, Tulshi Prakashani, Kolkata, ISBN 81-89118-01-3.
2. 1 2 3  Ghosh, Suchandra. "Gauda". *Banglapedia*. Asiatic Society of Bangladesh. 2009-08-22 அன்று பார்க்கப்பட்டது.
3. ↑  Bandopadhyay, Rakhaldas, *Bangalar Itihas*, (வங்காள மொழியில்), first published 1928, revised edition 1971, vol I, p 101, Nababharat Publishers, 72 Mahatma Gandhi Road, Kolkata.
**சிசிலியன் தற்காப்பு** என்பது சதுரங்கத் திறப்புக்களில் ஒன்றாகும். **1. e4 c5** எனத்தொடங்கும் ஆட்டம் சிசிலியன் தற்காப்பாகும்

சிசிலியனானது வெள்ளையின் முதல் நகர்த்தலான 1.e4 இற்கு எதிரான பிரபலாமான மற்றும் நல்ல முடிவுகளைத்தரக்கூடிய ஒரு தற்காப்பாகும். புள்ளிவிபர அடிப்படையில் அதிக வெற்றிகளை கருப்புக்கு தந்த 1.e4 இற்கு எதிரான நகர்த்தலுக்கு 1.d4 எனும் முதல் நகர்த்தல் புள்ளிவிபர அடிப்படையில் வெள்ளைக்கு சாதகமான நகர்த்தலாகும். நியூ இன் செஸ் எனும் சஞ்சிகை 2000 ஆம் ஆண்டு தொடக்கம் தரவுத்தளத்தில் சேகரித்த ஆட்டங்களில், வெள்ளை 296,200 ஆட்டங்களில் 56.1%, 1.d4 நகர்த்தலை ஆடுவதால் வெற்றி பெற்றுள்ளது, ஆனால் 349,855 ஆட்டங்களில் 54.1%, 1.e4 நகர்த்தலில் வெற்றி பெற்றாலும், சிசிலியன் தற்காப்பை எதிர்த்து 145,996 ஆட்டங்களில் 52.3% மட்டுமே வெள்ளையால் வெற்றிகொள்ள முடிந்தது.

மேற்கோள்கள்
-----------

1. ↑  Jonathan Rowson (2005). *Chess for Zebras: Thinking Differently About Black and White*. Gambit Publications. பக். 243. பன்னாட்டுத் தரப்புத்தக எண்:1-901983-85-4.
2. ↑  Gennady Sosonko; Paul van der Sterren (2000). *New in Chess Yearbook 55*. Interchess BV. பக். 227. பன்னாட்டுத் தரப்புத்தக எண்:90-5691-069-8.
பாகிஸ்தானின் வடமேற்கு முன்னரங்க மாகாணத்தில் கோஹிஸ்தான் மாவட்டத்தின் அமைவிடம் (சிவப்பு நிறத்தில்).
**கோஹிஸ்தான்** (کوہستان) பாகிஸ்தானில் உள்ள ஒரு மாவட்டமாகும். இது வடமேற்கு முன்னரங்க மாகாணத்தின் ஆளுகைப் பரப்புக்கு உட்பட்டது. பாரசீக மொழியில் கோஹிஸ்தான் என்பது *மலை நாடு* என்னும் பொருள் தரும் ஒரு சொல்லாகும். நடு, தென் மற்றும் தென்மேற்கு ஆசியப் பகுதிகளுக்கு இடையிலான தொடர்புப் பதையாக இருந்ததனால் இப் பகுதிக்குச் சிறப்பான வரலாறு உண்டு. இப் பகுதியில், மிகப் பழங்காலம் முதலே பெரும்பான்மையாகத் தார்டிக் மற்றும் பஷ்தூன் இனக்குழுவினர் வாழ்ந்து வருகின்றனர். இப் பகுதி வரலாற்றில், பாரசீகர், கிரேக்கர், சித்தியர், குஷாண்கள், துருக்கியர், ஆப்கானியர், முகலாயர், பிரித்தானியர் போன்றோரால் கைப்பற்றப்பட்டு இருந்துள்ளது.

புவியியல்
---------

இம் மாவட்டம் மிகவும் குறைவான மக்கள் அடர்த்தி கொண்ட ஒரு மாவட்டமாகும். இது, காஷ்மீரின் பாகிஸ்தான் ஆளுகைக்கு உட்பட்ட ஆசாத் காஷ்மீரைக் கிழக்கு எல்லையாகவும், ஆப்கானிஸ்தானின் நூரிஸ்தான் மாகாணத்தை மேற்கு எல்லையாகவும் கொண்டது. யூரேசிய நிலத்தட்டும், இந்தியத் துணைக்கண்டமும் சந்திக்கும் இடத்தில் அமைந்திருப்பதால், இப் பகுதி, 2005 ஆம் ஆண்டில் காஷ்மீரில் இடம்பெற்றது போன்ற நிலநடுக்கங்களுக்கு உட்படக்கூடியது.

பசுமையான காடுகளையும், பாரிய மலைகளையும், ஆறுகளையும் கொண்டது இம் மாவட்டம். சிந்து நதி இப் பகுதியை இரண்டு பிரிவுகளாகப் பிரிக்கிறது. கிழக்குப் பகுதி சிந்து கோஹிஸ்தான் என்றும் மேற்குப் பகுதி சுவாத் கோஹிஸ்தான் என்றும் அழைக்கப்படுகின்றது. கில்கிட்டுக்குப் போகும் காராக்கோரம் நெடுஞ்சாலை கோஹிஸ்தான் ஊடாகச் செல்கிறது. இச் சாலையில் உள்ள கோஹிஸ்தான் நகரங்கள் எல்லாமே கடல் மட்டத்திலிருந்து 600 மீட்டருக்கும் குறைவான உயரத்திலேயே அமைந்துள்ளன. 

கோஹிஸ்தான் மாவட்டம் தாசில்கள் எனப்படும் மூன்று துணைப் பிரிவுகளாகப் பிரிக்கப்பட்டு உள்ளது. இவை, பாலாஸ், பட்டான், தஸ்சு என்பனவாகும். தஸ்சு நகரம் இம் மாவட்டத்தின் தலைநகரம் ஆகும்.

பொருளாதாரம்
-----------

பெரும்பாலான கோஹிஸ்தானியர் கால்நடை வளர்ப்பிலேயே தங்கியுள்ளனர். இவர்கள் பாலுக்காகவும் இறைச்சிக்காகவும், மாடுகள், செம்மறியாடுகள், ஆடுகள் என்பவற்றை வளர்க்கின்றனர்.
**கடப்பேரி** (kadaperi) என்பது இந்தியாவின் சென்னையில் தாம்பாரத்திற்கு அடுத்ததாக அமைந்துள்ளது. சுமார் 2000 மக்கள் வசிக்கும் பகுதியாகும். கடப்பேரி சென்னையின் ஏற்றுமதி மண்டலத்திற்கு அருகில் உள்ளது. இது சென்னையின் முதல் சிறப்பு பொருளாதார மண்டலமாகும். பச்சை மலை புல்வெளி மற்றும் ஏரிகள் இப்பகுதியில் உள்ளன.
இந்த பகுதி தமிழகத்தில் அறிவிக்கை செய்யப்பட்ட பகுதிகளான 163 இடங்களில் (பெருங்கற்காலத் தளங்கள்) ஒன்றாகும்.

சொற்பிறப்பியல்
--------------

கட (கன்னடம் / தமிழில்), என்பது கதவு அல்லது நுழைவாயில் என்பதாகும். எனவே கட+ஏரி கடப்பேரி என்றால் சென்னையில் "நுழைவாயில் ஏரி" என்று பொருள்படும்.

போக்குவரத்து இணைப்புகள்
-----------------------

தாம்பரம் சானடோரியம் தொடருந்து நிலையம், பேருந்து நிலையம், விமானப்படை தளம் ஆகியவை இப்பகுதியின் அருகிலேயே உள்ளன. இது தாம்பரம் பேருந்து நிலையம் மற்றும் தொடருந்து நிலையத்திலிருந்து ஒரு கிலோமீட்டர் (0.62 மைல்) தொலைவில் உள்ளது. கடப்பேரி சந்திப்பானது தமிழ்நாட்டின் மற்ற பகுதிகளுக்கு செல்லும் பேருந்துகளுக்கு ஒரு சந்திப்பிடமாகும்.

வரலாறு
------

1900 களின் முற்பகுதியில் கடப்பேரியில் முதலில் குடியேறியவர் வெங்கடேச பிள்ளை என்பவராவார். கடப்பேரி ஆரம்பத்தில் விவசாய நிலமாக இருந்தது. கடப்பேரியின் முதல் ஜமீன்தார் வெங்கடேச பிள்ளை. கடப்பேரியில் அமைந்துள்ள சுங்கு விநாயகர் கோயில் பல்லவர்களால் கட்டப்பட்டதாகவும், கோயில் விஸ்வநாதர், விசாலட்சி, தட்சிணாமூர்த்தி, முருகர், துர்கை, லிங்கோத்பவர், நவநிதகிருஷ்ணர், மகாலட்சுமி மற்றும் நவகிரகம் ஆகியவற்றுடன் புனரமைக்கப்பட்டுள்ளது என்றும் கூறப்படுகிறது. விமானம் காசி கோயிலுக்கு ஒத்ததாகும். நிதி இல்லாததால் கோயில் கட்டுமானம் நிறுத்தப்பட்டுள்ளது. கங்கை அம்மன் கோயில், ஸ்ரீ முத்துமாரியம்மன் கோயில் போன்ற கோயில்களும் உள்ளன.

மேற்கோள்கள்
-----------

1. ↑  "MEPZ". 3 May 2012 அன்று பார்க்கப்பட்டது.
2. ↑  Madhavan, D. (20 December 2012). "National Institute of Siddha modifies expansion plan". *The Hindu* (Chennai: The Hindu).. பார்த்த நாள்: 23 Dec 2012.
8.e5! என்ற நகர்வுக்குப் பின்னர்

சதுரங்கத்தில் **மேக்னசு சிமித் பொறி** (*Magnus Smith Trap*) என்பது சிசிலியன் தடுப்பட்டத் திறப்பில் ஆரம்பநிலையில் விரிக்கப்படும் பொறியாகும். மூன்று முறை கனடாவின் சதுரங்க சாம்பியனாக இருந்த மேக்னசு சிமித் (1869–1934) கண்டுபிடித்த இப்பொறிக்கு அவருடைய பெயரை வைத்து அதையே தொடர்ந்து அழைக்கிறார்கள். "மேக்னசு சிமித் பொறி" என்று தலைப்பிடப்பட்டு சதுரங்க வரலாற்று மையம் சார்பில் வெளியிடப்பட்ட ஒரு கட்டுரையில், சதுரங்க வரலாற்று ஆசிரியர் எட்வர்டு வின்டர் தன்னுடைய சதுரங்கக் குறிப்புகள் பத்தியில் பின்வருமாறு எழுதுகிறார். இப்பொறிக்கு மேக்னசு சிமித் பொறி என்பது பொருந்தாப் பெயர் என நாங்கள் நம்புகிறோம். ஏனெனில் சிசிலியன் தடுப்பாட்டத்தில் "மேக்னசு சிமித் மாறுபாடு" என்றொரு திறப்பாட்ட வகையும் இருக்கிறது. ஒரு சதுரங்க விளையாட்டு வீரரின் முற்பெயரும் பட்டப்பெயரும் சதுரங்க திறப்புகளுக்கான சொல்லாட்சியில் ஒருங்கே பயன்படுத்தப்படுவது ஓர் அபூர்வ நிகழ்வாகப் பார்க்கப்படுகிறது.

மேக்னசு சிமித் வலை
------------------

**1.e4 c5 2. Nf3 d6 3. d4 cxd4 4. Nxd4 Nf6 5. Nc3 Nc6 6. Bc4**

இந்நகர்வுகள் சோசின் (அல்லது பிசர்) மாறுபாட்டு வகை சிசிலியன் தடுப்பாட்டம் ஆகும். இந்நிலையில் கருப்பு ஆட்டக்காரர் பொதுவான பதில் நகர்வான 6...e6 என்று ஆடினால் வெள்ளை ஆட்டக்காரரின் c4 இல் உள்ள அமைச்சரின் நிலை கவலைக்கிடமான நிலையாக மாறிவிடும். ஆனால்,
**6... g6?!** என்ற நகர்வைச் செய்து கருப்பு வலையில் சிக்குகிறார். 

**7. Nxc6 bxc6 8. e5!** (பக்கத்தில் உள்ள படம்)

கருப்புக் காய்களுடன் விளையாடுபவரின் ஆட்டம் தவறான வழியில் செல்கிறது. 8...Nh5? என்ற கருப்பின் நகர்வுக்குப் பின்னர் பாபி ஃபிஷர் இவ்வாறு திட்டமிடுகிறார். **9.Qf3! e6** (9...d5 10.Nxd5!) **10.g4 Ng7 11.Ne4 Qa5+** (11...d5 12.Nf6+ Ke7 13.Qa3+) **12.Bd2 Qxe5 13.Bc3** என்ற நகர்வை ஆடியவுடன் கருப்பு ராணி வலையில் நன்றாக சிக்கிக்க் கொள்கிறது. மாறாக 8 ... Ng4 9.e6 + f5 என்று விளையாடி 1910 ஆம் ஆண்டு நடைபெற்ற செலுக்டர்–லசுக்கர் இடையிலான உலக சதுரங்க சாம்பியன் ஆட்டம் சமநிலையில் முடிந்தது, மேலும் 1900 ஆம் ஆண்டு பாரிசில் நடைபெற்ற ரோசன்–பர்ன் இடையிலான ஆட்டத்தில் கருப்புக் காய்களுடன் விளையாடியவர் 8...d5 9.exf6 dxc4 10.Qxd8+ Kxd8 11.Bg5 Be6 12.0-0-0+ Ke8 என்ற நகர்வுகளை விளையாடி வெற்றியும் அடைந்திருக்கிறார்.
ஆகவே கருப்பு இந்த ஆட்டத்தில் தேர்ந்தெடுத்த 6... g6?! நகர்வு காரணமாக பேரழிவுகள் அவருக்கு உண்டாகின்றன.
**8... dxe5?? 9. Bxf7+**

வலை விரித்த வெள்ளை **9...Kxf7 10.Qxd8.** என்ற நகர்வைச் செய்து கருப்பு இராணியைக் கைப்பற்றுகிறது.

மேற்கோள்கள்
-----------

1. ↑
2. ↑
3. ↑

உசாத்துணைகள்
------------

* Hooper, David, Kenneth Whyld (1996). *The Oxford Companion to Chess*. Oxford University. பன்னாட்டுத் தரப்புத்தக எண்:0-19-280049-3.
* பாபி ஃபிஷர், Larry Evans (1969). *My 60 Memorable Games*. Simon and Schuster.
வணிகம் in கருநாடகம், இந்தியாவார்ப்புரு:SHORTDESC:வணிகம் in கருநாடகம், இந்தியா
**பெங்களூர் உலக வர்த்தக மையம்** (*World Trade Center Bangalore*) இந்தியாவின் கர்நாடக மாநிலம் பெங்களூரில் உள்ள மல்லேசுவரத்தின் மேற்கு பகுதியில் அமைந்துள்ள ஒரு கட்டிட வளாகமாகும். இவ்வளாகம் 2010 ஆம் ஆண்டில் திறக்கப்பட்டு செயல்படத் தொடங்கியது. அதன் கட்டுமானத்திற்கான உலக வர்த்தக மைய சங்கத்தின் உரிமத்தைப் பெற்ற பிரிகேடு குழுமம் கட்டிடத்தைக் கட்டியது. இந்தியாவில் அமைந்த இரண்டாவது உலக வர்த்தக மையமாக இது மாறியது மும்பையில் உள்ள உலக வர்த்தக மையம் முதலாவதாக இந்தியாவில்.கட்டப்பட்டது. 2010 ஆம் ஆண்டு முதல் 2015 ஆம் ஆண்டு வரை 128 மீட்டர் உயரம் கொண்ட பெங்களூர் உலக வர்த்தக மையம் தென்னிந்தியாவில் மிக உயர்ந்த வர்த்தக மையக் கட்டிடமாக சிறப்பு பெற்றது. 2015 ஆம் ஆண்டு சென்னையில் டி.சி.எசு கோபுரம் 130 மீட்டர் உயரம் கொண்டதாக கட்டப்பட்டவுடன் இச்சிறப்பு சென்னை கட்டிடத்திற்கு மாறியது. 2010 ஆம் ஆண்டு முதல் 2013 ஆம் ஆண்டு வரையிலான காலத்தில் இது பெங்களூரில் உயர்ந்த கட்டிடமாக விளங்கியது.

ஓரியன் பேரங்காடி, கொலம்பிய ஆசியா மருத்துவமனை, செரட்டன் விடுதி, பிரிகேட் பள்ளி மற்றும் பிரிகேட் நுழைவாயில் குடியிருப்புகள் ஆகியவற்றுடன் சேர்ந்து இந்த கட்டிடம் "பிரிகேட் நுழைவாயில்" என்று அழைக்கப்படும் ஒருங்கிணைந்த வளாகத்தின் ஒரு பகுதியாகும்.

சிறீ இராதா கிருட்டிணா கோயில், இந்திய அறிவியல் நிறுவனம், யசுவந்பூர் சந்திப்பு இரயில் நிலையம், சேண்டல் சோப்பு நிறுவனம் ஆகியவை பெங்களூர் உலக வர்த்தக மையத்திற்கு அருகில் உள்ளன.

படக் காட்சியகம்
---------------

* பெங்களூர் உலக வர்த்தக மையத்தின் முன் தோற்றம்பெங்களூர் உலக வர்த்தக மையத்தின் முன் தோற்றம்
* பெங்களூர் உலக வர்த்தக மையத்தின் பக்கவாட்டு தோற்றம்பெங்களூர் உலக வர்த்தக மையத்தின் பக்கவாட்டு தோற்றம்
* செரட்டன் விடுதியிலிருந்து பெங்களூர் உலக வர்த்தக மையம்செரட்டன் விடுதியிலிருந்து பெங்களூர் உலக வர்த்தக மையம்
* இரவு நேரத்தில் பெங்களூர் உலக வர்த்தக மையம் மற்றும் பிரிகேடு நுழைவாயில் அடுக்குமாடி குடியிருப்புகள் (வலது)இரவு நேரத்தில் பெங்களூர் உலக வர்த்தக மையம் மற்றும் பிரிகேடு நுழைவாயில் அடுக்குமாடி குடியிருப்புகள் (வலது)
* இரவு நேரத்தில் பெங்களூர் உலக வர்த்தக மையம் மற்றும் பெங்களூர் சிறீ இராதா கிருட்டிணா கோயில் (வலது)இரவு நேரத்தில் பெங்களூர் உலக வர்த்தக மையம் மற்றும் பெங்களூர் சிறீ இராதா கிருட்டிணா கோயில் (வலது)

மேற்கோள்கள்
-----------

1. ↑  "World Trade Centre in Bangalore". *The Hindu*. 25 August 2010. .
2. ↑  Rai, Saritha (20 April 2014). "Helipads change Bangalore skyscape, but can’t take off". *The Indian Express*. .
3. ↑  Dhamijal, Anshul (19 February 2014). "Bangalore: The tall storey". *The Times of India*. .
4. ↑  "Brigade Gateway bags recognition". *The Hindu*. 8 January 2011. .

புற இணைப்புகள்
--------------

* Official website
**எம். பி. ஆத்ரேயா** MB Athreya (பிறப்பு 1941) என்னும் முனைவர் மிருத்யுஞ்சயன் பாலசுந்தரம் ஆத்ரேயா நிர்வாகத் துறையின் ஆசிரியர்(குரு) என்று புகழப்படுபவர்.

வாழ்க்கையும்,கல்வியும்
----------------------

திருநெல்வேலி அருகேயுள்ள தருவை சிற்றூரில் பிறந்தவர் இவர். பத்தமடையில் பள்ளிப்படிப்பு, புள்ளியியலில் இளநிலைப்பட்டம், செலவுக் கணக்கியலில் அகில இந்திய அளவில் தங்கப்பதக்கம், ஹார்வர்ட் பர்கலைக்கழகத்தில் வர்த்தக நிர்வாகத்தில் முனைவர் பட்டம் பெற்றார்.

பணிகள்
------

கல்கத்தாவில் உள்ள இந்திய நிர்வாகக் கழகத்தில் பேராசிரியர் பணி, லண்டன் பிசினஸ் பள்ளியில் வருகைப் பேராசிரியர் பணி, பல்வேறு நிறுவனங்களின் நிர்வாகக் குழுவில் முன்னாள் இயக்குநர். இந்திய மற்றும் வெளிநாட்டு நிறுவனங்களுக்கு நிர்வாக ஆலோசனை வழங்கும் மையத்தை நடத்திவருகிறார்.

வகித்த பதவிகள்
--------------

* விமான போக்குவரத்து, விமான நிலையங்கள, அணுமின்சாரம் குறித்த கொள்கை முடிவுகளை எடுக்கும் குழுவில் உறுப்பினர்.
* தொலைத் தொடர்பு மறு சீரமைப்புக் குழுவில் உறுப்பினர்.
* தேசிய மயமாக்கப்பட்ட 27 வங்கிகளுக்கான இயக்குநர், தலைவரைத் தேர்வு செய்யும் குழு உறுப்பினர்.
* இந்திய வங்கிகள் அமைப்பின் ஆலோசனைக் குழு உறுப்பினர்

விருதுகள்
---------

ஹுவர் ஃபெல்லோ விருது, ஃபோர்டு ஃபெல்லோ விருது உள்ளிட்ட பல்வேறு விருதுகளைப் பெற்றவர்.

குறிப்புகள்
-----------

1. ↑  தினமணி தீபாவளி மலர்,1999,தலைசிறந்த தமிழர்கள். பக்கம்28
**சிசு-2,3-பியூட்டைலின் கார்பனேட்டு** *(cis-2,3-Butylene carbonate)* C5H8O3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். (H3C)2(C2H2)(CO3) என்ற கட்டமைப்பு வாய்ப்பாடாகவும் இதை எழுதுகிறார்கள். கார்பனேட்டு என்ற வேதி வினைக்குழு சிசு-2,3-பியூட்டைலின் குழுவின் இரு முனைகளிலும் பெற்றுள்ள ஓர் எசுத்தர் என்று சிசு-2,3-பியூட்டைலின் கார்பனேட்டு வகைப்படுத்தப்படுகிறது. மேலும் இதை ஆக்சிசனைக் கொண்டுள்ள ஐந்து உறுப்பினர் பல்லின வளையம் என்றும் வகைப்படுத்துகின்றனர். சிசு-4,5-டைமெத்தில்-1,3-டையாக்சோலான்-2-ஒன் என்ற டையாக்சோலான் வழிப்பொருள் என்ற கோணத்திலும் இதைப் பார்க்கமுடியும். 

சிசு-2,3-பியூட்டைலின் கார்பனேட்டு ஒரு புரோட்டான் வழங்கா கரைப்பானாகும். 
சூடோமோனாசு டைமினுட்டா பாக்டீரியம் சிசு-2,3-பியூட்டைலின் கார்பனேட்டை நிராற்பகுப்பு செய்கிறது. ஆனால் இதனுடைய முப்பரிமாண மாற்றியம் டிரான்சு- 2,3-பியூட்டைலின் கார்பனேட்டை நீராற்பகுப்பதில்லை. 2,3-பியூட்டிலின் கார்பனேட்டுகளின் சுழிமாய்க் கலவையிலிருந்து டிரான்சு- 2,3-பியூட்டைலின் கார்பனேட்டை தயாரிக்க இதுவொரு திறமையான வழி என முன்மொழியப்பட்டது .

இதையும் காண்க
-------------

* 1,2-பியூட்டைலின் கார்பனேட்டு

மேற்கோள்கள்
-----------

1. ↑  
 Kazutsugu Matsumoto, Youichi Sato, Megumi Shimojo and Minoru Hatanaka (2000), *Highly enantioselective preparation of C2-symmetrical diols: microbial hydrolysis of cyclic carbonates*. Tetrahedron: Asymmetry, volume 11, issue 9, pages 1965-1973. எஆசு:10.1016/S0957-4166(00)00144-0
**லுட்விக் எட்வர்ட் போல்ட்சுமான்** (Ludwig Eduard Boltzmann, லுட்விக் எட்வர்ட் போல்ட்ஸ்மான், பெப்ரவரி 20, 1844 – செப்டம்பர் 5, 1906) ஒரு ஆஸ்திரிய இயற்பியலாளர். புள்ளியியல் இயந்திரவியல் மற்றும் புள்ளியியல் வெப்ப இயக்கவியல் துறைகளில் பங்களிப்புகளுக்காக அறியப்படுகிறார். நகர்ந்து கொண்டிருக்கும் வளிமங்கள்மீது சீரான ஆய்வுகள் மேற்கொண்டு இந்த இயக்கத்துகான சமன்பாட்டினை வரையறுத்துத் தந்தார். அணுவியல் கோட்பாடு முழுதும் அறியப்படாத கால கட்டத்திலேயே அத்துறைக்கு பல முக்கிய பங்களிப்புகளைச் செய்தார்.

வாழ்க்கைக் குறிப்பு
-------------------

ஆஸ்திரியா நாட்டில் உள்ள வியென்னாவில் 1844 ல் பிறந்தார் போல்ட்ஸ்மேன். இவரின் தந்தை ஒரு வருமான வரி அதிகாரி. தாயும் பாட்டியும் கடிகாரம் விற்பனை செய்யும்  தொழில் செய்து வந்தார்கள். வசதி நிறைந்த போல்ட்சுமானுக்கு ஆசிரியர்கள் வீட்டுக்கே வந்து பாடம் நடத்தினார்கள். இவரது 14 வது வயதில் இவரின் தந்தை காலமாகிவிட்டார். படிப்பு பாதியில் நின்று போனது. இருந்தாலும் தனது 19 வது வயதில் வியன்னா பல்கலைக்கழகத்தில் இயற்பியல் பிரிவில் விடுபட்ட கல்லூரி படிப்பைத் தொடர்ந்தார். அன்றைக்கு பிரபலமாக இருந்த இயற்பியல் பேராசிரியர்கள் இவருக்குப் பாடம் எடுத்தார்கள். 1866 ல் முனைவர் பட்டம் பெற்றார்.

பின்னர் கணித இயற்பியலில் ஆழ்ந்த ஆய்வுகளை மேற்கொண்டு சாதித்தார், போல்ட்ஸ்மேன். அணு மற்றும் அணுத்துகள்கள் மீது தான் போல்ட்சுமேனின் முழு கவனமும் இருந்தது. 'மேக்சுவெல் போல்ட்சுமேன் பகிர்வு', 'மேக்சுவெல் போல்ட்சுமேன் புள்ளிவிவரம்' ஆகியவை தான் இயந்திரவியலில் அடிப்படைக் கற்களாகத் திகழ்ந்து கொண்டிருகின்றன.

1887 இல் லுட்விக் போல்ட்சுமானும் அவரது சக பணியாளர்களும். (இடமிருந்து நிற்பவர்கள்) வால்த்தர் நெர்ன்ஸ்ட், ஐன்றிக் ஸ்ட்ரெயிண்ட்ஸ், சுவாந்தே அரேனியசு, ஐக்கி, (இடமிருந்து இருப்பவர்கள்) ஓலிங்கர், ஆல்பர்ட் வொன் எட்டிங்கோசன், போல்ட்சுமான், கிளெமென்சிச், ஓசுமானிங்கர்
போல்ட்ஸ்மேன் கண்டறிந்து அறிவித்த இத்ததகைய விதிகள், குவாண்டம் கோட்பாட்டின் துணையின்றி தன்னிச்சையாகவும் சுலபமாகவும் புள்ளி விவர அடிப்படையிலான இயந்திரவியலை புரிந்து கொள்ள மிகச்சிறந்த சாதனமாக அமைந்தன. வெப்பம் என்றால் என்ன? தட்பவெப்பம் எவ்வாறெல்லாம் ஓரிடத்தில் மாறுபடுகின்றது என்றெல்லாம் வெப்பம் என்பதன் முழு அர்த்தத்தையும் புரிந்து கொள்ள போல்ட்ஸ்மேன் கோட்பாடுகள் அமைந்தன. 'தெர்மோ டைனமிக்ஸ்'  என்பது இயற்பியலின் ஒரு முக்கிய கூறு. வெப்பம் மற்றும் வெப்பம் கொண்டு செல்வது என்பது பற்றிய படிப்பு. பெட்ரொலை எரிப்பதன் மூலம் ஏற்படும் வேப்பாதால் மோட்டார் வாகனங்கலை இயக்குவது இந்தக் கோட்பாட்டின் அடிப்படை தான். இந்த இயக்கத்தில் ஈடுபடும் வாயுக்களுக்கு ஓடும் அணுக்களைக் கொண்டும் சமன்பாடுகளை நிறுவி வடிவமைத்து விளக்கினார், போல்ட்ஸ்மேன். கணிதத்தின் புள்ளியியல் துணை கொண்டு இயற்பியலின் அணு ஓட்டத்தை அணுகி விளக்கிய முதல் அறிவியலாளர் இவரே.

1906 இல் தனது 62வது அகவையில் போல்ட்ஸ்மேன் இறந்தார். போல்ட்ஸ்மேனின் கோட்பாடுகளுக்கு அவர் உயிருடன் இருக்கும் வரை ஒரு பக்கம் எதிர்ப்பும் இருந்து வந்தது. இதனால் அவர் மோசமான மனபாதிப்புக்குள்ளானார். எரிச்சல் மற்றும் விரக்தியின் உச்சிக்கே சென்று பலமுறை தற்கொலை முயற்சிகளில் ஈடுபட்டுள்ளார். வாழும் வரை இவரின் அருமையை புரிந்து கொள்ளாதவர்கள் இவரின் மறைவுக்குப் பின் தான் அதனைப் புரிந்து கொண்டார்கள்.

வெளி இணைப்புகள்
---------------

விக்கிமீடியா பொதுவகத்தில்,  
 ***லுட்விக் போல்ட்ஸ்மேன்***   
என்பதின் ஊடகங்கள் உள்ளன. 

* Uffink, Jos (2004). "Boltzmann's Work in Statistical Physics". *ஸ்டான்போர்ட் மெய்யியல் கலைக்களஞ்சியம்*. 2007-06-11 அன்று பார்க்கப்பட்டது.
* E.G.D. Cohen, 1996, "Boltzmann and Statistical Mechanics."
சிங்கை நேசன் முதலாம் இதழில் தோற்றம் 1887
**சிங்கை நேசன்** சிங்கப்பூரிலிருந்து 19ம் நூற்றாண்டின் இறுதிக்காலப் பகுதியில் தமிழ்மொழியில் வெளிவந்த ஒரு பத்திரிகையாகும். பினாங்கிலிருந்து இப்பத்திரிகை வாரம்தோறும் வெளிவந்துள்ளது.

ஆசிரியர்
--------

சி. கு. மகுதூம் சாகிப்.

#### பணிக்கூற்று

சிங்கப்பூரில் குடிவாழும் முகமதியரும், இந்துக்களுமாகிய நாங்கள் சிங்கை நேசன் பத்திரிகையைத் தொடங்குவதில் எம்மை அர்ப்பணித்துக் கொண்டிருக்கின்றோம்

#### முதல் இதழ்

* சூன் 27, 1887

#### இறுதி இதழ்

* சூன் 23, 1891

பாதுகாப்பு
----------

இப்பத்திரிகையின் வெளிவந்த சகல இதழ்களும் சிங்கப்பூர் இராபில்சு நூலகத்தில் பாதுகாத்து வைக்கப்பட்டிருப்பதாக அறிய முடிகின்றது.

இசுலாமிய விடயங்களுக்கு முக்கியத்துவம்
-------------------------------------

இதுவொரு செய்தி இதழாகக் காணப்பட்டபோதிலும்கூட, இசுலாமிய மார்க்க விடயங்களுக்கு கூடுதலான இடம் ஒதுக்கப்பட்டுள்ளது.

திருக்குறள்
-----------

இவ்விதழின் முழக்கமாக தான் குற்றம் நீக்கிப் பிறர் குற்றம் காண்கிற பின் என்குற்றமாகும் இறைக்கு என்ற திருக்குறள் வாசகம் முகப்புப் பக்கத்தில் இடம்பெற்றது. ஒரு இதழின் முகப்பில் திருக்குறள் இடம்பெற்றது இதுவே முதல் முறை என்று உவமைக் கவிஞர் சுரதா கூறியிருந்தார்.

ஆதாரம்
------

*சாமி அ.மா.* தமிழில் இஸ்லாமிய இதழ்கள், நவமணி பதிப்பகம் சென்னை. 600 004
லாவணிக் கலையில் புகழ்பெற்ற மராத்தியக் கலைஞர் சுரேக்கா புனேக்கர்
**இலாவணி** (மராத்தி: लावणी) மத்திய இந்தியாவின் பழம்பெரும் கிராமிய இசைப் பாடல் கலை. மகாராட்டிரம், தெற்கு மத்தியப் பிரதேசம், கர்நாடகம் ஆகிய பகுதிகளில் பிரபலமாக உள்ளது. அறுநூறு ஆண்டுகளுக்கு முன் கி.பி.1400-களில், தமிழகத்த்தின் தஞ்சாவூர் பகுதியை தஞ்சாவூர் மராட்டிய மன்னர்கள் ஆட்சி செய்தபோது, அவர்களோடு தஞ்சைக்கு இக்கலையை கொண்டு வந்ததாக, நாட்டுப்புற ஆய்வுகளிலிருந்து அறியமுடிகிறது. இது ஹோலித்திருவிழாவின்போதும்,குழந்தை பிறந்த 8நாட்கள் வரையில், தீய சக்திகள் அண்டாதிருக்கவும் பாடப்படுகிறது.

சங்ககாலத்திற்கு முன்னரே, வேறு பெயரில் இக்கலை தமிழகத்தில் வேர் ஊன்றி இருந்ததாகவும், ஒரு சில ஆய்வாளர்கள் கருதுகின்றனர். லாவணி என்ற சொல்லுக்கு, மராட்டி மொழியில் நாற்று நடுதல் என்ற பொருள் உள்ளது. வயலில் வேளாண் பணி புரியும் பெண்கள், உழைப்பின் களைப்பு தெரியாமல் இருக்க,ஒருவருக்கு ஒருவர் கிண்டல்-கேலி செய்யும் விதமாக, இயல்பான கிராமிய இசைப் பாங்குடன் பாடத்தொடங்கியதே லாவணிக்கலையின் தொடக்கம் என ஆய்வுகள் நிறுவுகின்றன.

மராட்டியர்கள், தஞ்சையை ஆண்ட காலகட்டத்தில், இக்கலை வேகமாக தமிழகமெங்கும் பரவத்தொடங்கிற்று. இக்கலையில் மேடையில் இருவர் எதிர் எதிர் அமர்ந்து, ஒருவரை ஒருவர் ஏளனம் செய்து விவாதிப்பது போலப் பாடுவர்.

தஞ்சாவூரைச் சேர்ந்த, *தஞ்சை நஞ்சைக் கலைக்குழு* என்னும் நாட்டுப்புறவியல் நிறுவனத்துடன் இணைந்து, சென்னையைச் சேர்ந்த தமிழ்க்கூடம் கலை-இலக்கிய இயக்கம், லாவணி கலை குறித்து ஒரு விரிவான ஆவணப்படத்தை உருவாக்கியுள்ளது .லாவணி கலை குறித்து பத்து ஆண்டுகாலம் ஆய்வு செய்து, முனைவர் பட்டம் பெற்ற, தஞ்சாவூரைச் சேர்ந்த பேராசிரியர் விவேகானந்த கோபாலனின் வரலாற்று ஆய்வுகளை பின்புலமாகக் கொண்டு, எழுத்தாளர்-இயக்குநர் எஸ்.ராஜகுமாரன் இந்த ஆவணப் படத்தை இயக்கி உள்ளார்.

மேற்கோள்கள்
-----------

1. ↑  "தமிழ்நாட்டு நாட்டுப்புறக் கலைகள்". 2012-01-11 அன்று மூலம் பரணிடப்பட்டது. 2012-07-17 அன்று பார்க்கப்பட்டது.

வெளி இணைப்புகள்
---------------

* லாவணி

| * பா
* உ
* தொ
தமிழர் ஆடற்கலை வடிவங்கள் |
| --- |
| 
* அம்மன் கூத்து
* அன்னக்கொடி விழாக்கூத்து
* அனுமன் ஆட்டம்
* ஆலி ஆட்டம்
* இருளர் இனமக்களின் ஆட்டம்
* இலாவணி
* எக்காளக் கூத்து
* ஒயில் கும்மி
* ஒயிலாட்டம்
* கணியான் கூத்து
* கரகாட்டம்
* கரடியாட்டம்
* கழியலாட்டம்
* காவடியாட்டம்
* கும்மியாட்டம்
* குரவைக் கூத்து
* குறவன் குறத்தி ஆட்டம்
* கொக்கலிக்கட்டை ஆட்டம்
* கோணங்கியாட்டம்
* கோலாட்டம்
* சக்கையாட்டம்
* சலங்கையாட்டம்
* சாமியாட்டம்
* சிலம்பாட்டம்
* சேவயாட்டம்
* தப்பாட்டம்
* தாதராட்டம்
* துடும்பாட்டம்
* துணங்கைக் கூத்து
* தெருக்கூத்து
* தேவராட்டம்
* பரதநாட்டியம்
* பறைமேளக் கூத்து
* பறையாட்டம்
* பாம்பாட்டம்
* பாவைக்கூத்து
* புலி ஆட்டம்
* பூசாரிக் கைச் சிலம்பாட்டம்
* பெரியமேளம்
* பொம்மலாட்டம்
* பொய்க்கால் குதிரை ஆட்டம்
* மகிடிக் கூத்து
* மகுடிக் கூத்து
* மயில் ஆட்டம்
* மரக்காலாட்டம்
* மாடாட்டம்
* ராஜா ராணி ஆட்டம்
* வள்ளிக்கூத்து
* வெறியாட்டு
* ஜிக்காட்டம்

 |
| 
* **பகுப்பு**
* **தமிழ் வலைவாசல்**

 |
லாவோ எழுத்துமுறை என்பது லாவோ மொழியை எழுதப் பயன்படும் எழுத்துமுறை. இதைக் கொண்டு லாவோஸ் நாட்டு சிறுபான்மையினர் மொழிகளையும் எழுதுகின்றனர். இது 27 மெய்யெழுத்துகளையும் 33 உயிரெழுத்துகளையும் கொண்டுள்ளது. கூடுதலாக, 7 மெய் குறிகளும், 4 ஒலி அழுத்தக் குறிகளும் உண்டு.
லாவோ எழுத்துமுறை, தாய் எழுத்துமுறையை ஒத்திருக்கும். 
மற்ற இந்திய மொழிகளைப் போலவே இதுவும் இடது பக்கத்தில் தொடங்கி வலது பக்கம் முடிக்கப்படும்.
உயிர் எழுத்துகள் மெய்யெழுத்துகளுடன் இணையும் போது, மெய் எழுத்தின் மேல், கீழ், முன் அல்லது பின்னால் எழுதப்படும். லத்தீனைப் போன்று பெரிய, சிறிய எழுத்துகள் கிடையாது.
பிற மொழிகளைப் போலவே, லாவோ மொழிக்கும் ரோமனாக்க வடிவம் உண்டு. கண் பார்வையற்றோர் படிப்பதற்காக, லாவோ மொழிக்கும் பிரெய்லி முறை உள்ளது.

மெய் எழுத்துகள்
---------------

27 மெய் எழுத்துகளும், மூன்று வகையாகப் பிரிக்கப்பட்டுள்ளன. உயர் அழுத்தம், மிதமான அழுத்தம், குறைந்த அழுத்தம் என மூன்று வகை ஒலிகளுக்கு ஏற்ப பிரிக்கப்பட்டன. இது தமிழில் உள்ள வல்லினம், மெல்லினம், இடையினம் போன்றது. ஒவ்வொரு எழுத்திற்கும் ஒரு பெயர் உண்டு. அந்த பெயரிலேயே அந்த எழுத்தும் வரும். இதன் மூலம், அந்த எழுத்தை ஒலித்துப் பழகுவர்.

உயிர் எழுத்துகள்
----------------

உயிர் எழுத்துகள் சொல்லின் முதலில் வருவதில்லை. பிற உயிர்களுடன் இணைந்து கூட்டொலிகளை ஏற்படுத்தும்.

எண்கள்
------

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| இந்து அரேபிய எழுத்துகள் | 0 | 1 | 2 | 3 | 4 | 5 | 6 | 7 | 8 | 9 | 10 | 20 |
| லாவோ எண்கள் | ໐ | ໑ | ໒ | ໓ | ໔ | ໕ | ໖ | ໗ | ໘ | ໙ | ໑໐ | ໒໐ |

யூனிக்கோடு
----------

ஒருங்குறி எனப்படும் யூனிக்கோடில் உலகின் பல மொழிகளின் எழுத்துகள் சேர்க்கப்பட்டுள்ளன. "லாவோ யூ.ஐ" என்ற பெயரில் லாவோ மொழி எழுத்துகள் சேர்க்கப்பட்டுள்ளன.

|  |
| --- |
| **லாவோ**Unicode.org chart (PDF) |
|   | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+0E8x |  | ກ | ຂ |  | ຄ |  |  | ງ | ຈ |  | ຊ |  |  | ຍ |  |  |
| U+0E9x |  |  |  |  | ດ | ຕ | ຖ | ທ |  | ນ | ບ | ປ | ຜ | ຝ | ພ | ຟ |
| U+0EAx |  | ມ | ຢ | ຣ |  | ລ |  | ວ |  |  | ສ | ຫ |  | ອ | ຮ | ຯ |
| U+0EBx | ະ | ັ | າ | ຳ | ິ | ີ | ຶ | ື | ຸ | ູ |  | ົ | ຼ | ຽ |  |  |
| U+0ECx | ເ | ແ | ໂ | ໃ | ໄ |  | ໆ |  | ່ | ້ | ໊ | ໋ | ໌ | ໍ |  |  |
| U+0EDx | ໐ | ໑ | ໒ | ໓ | ໔ | ໕ | ໖ | ໗ | ໘ | ໙ |  |  | ໜ | ໝ | ໞ | ໟ |
| U+0EEx |  |  |  |  |  |  |  |  |  |  |  |  |  |  |  |  |
| U+0EFx |  |  |  |  |  |  |  |  |  |  |  |  |  |  |  |  |
| **குறிப்பு**
1.**^** யூனிக்கோடு பதிப்பு 6.3-இன் படி |

சான்றுகள்
---------
**மேல்புவனகிரி வேதபுரீஸ்வரர் கோயில்** தமிழ்நாட்டில் கடலூர் மாவட்டம், மேல்புவனகிரி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினான்காம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வேதபுரீஸ்வரர், மீனாட்சி சன்னதிகளும், விநாயகர், முருகர், தட்சிணாமூர்த்தி, துர்க்கை, சண்டிகேசுவரர் உபசன்னதிகளும் உள்ளன. இங்குக் கோயில் கல்வெட்டு உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. மாசி மாதம் மாசி மகம் முக்கிய திருவிழாவாக நடைபெறுகிறது. மாசி மாதம் மகாசிவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மகேஷ், சரண்யா மற்றும் பலர்** 2008 ஆம் ஆண்டு சக்தி வாசு மற்றும் சந்தியா நடிப்பில், வித்தியாசாகர் இசையில், ரவி இயக்கத்தில், கூல் புரொடக்சன்ஸ் சித. செண்பககுமார் தயாரிப்பில் வெளியான தமிழ் திரைப்படம். 2008 பெப்ரவரி 11 இல் முதல்கட்ட படப்பிடிப்பு துவங்கியது. 2008 நவம்பர் 28 இல் படம் வெளியானது.

கதைச்சுருக்கம்
--------------

கல்லூரியில் படிக்கும் மகேஷ் (சக்தி வாசு) தன் தங்கை கீர்த்தனாவின் (சரண்யா) திருமணத்தில் கலந்துகொள்வதற்காக வருகிறான். அழகான கூட்டுக் குடும்பத்தில் ஒருவன் மகேஷ். அவனது குடும்பத்தில் அனைவரும் அவன் மீது அளவுகடந்த பாசத்தைக் கொண்டுள்ளனர். அவனுடைய வருகைக்காக அவனது குடும்பத்தினர் அனைவரும் காத்திருக்கின்றனர். சரண்யா தன் நிச்சயதார்த்தத்திற்கு அவன் வராதது குறித்து கோபித்துக்கொள்கிறாள். தான் நிச்சயதார்த்தத்திற்கு பங்கெடுக்காததற்கு மன்னிப்புக்கோரும் அவன், அதற்கானக் காரணத்தைக் கூறுகிறான். தான் எதிர்பாராமல் சந்தித்த பெண்ணைப் பற்றியும் அவள் மீது தான் கொண்ட காதலைப் பற்றியும் கூறத் தொடங்குகிறான்.

மகேஷின் காதல்: சரண்யாவை (சந்தியா) சந்திக்கும் மகேஷ் அவளைக் காதலிக்கிறான். மகேஷின் காதல் கதையை அந்த வீட்டிலுள்ள அனைவரும் கேட்கின்றனர். கீர்த்தனாவின் திருமணத்தன்று அவனது காதல் கதையின் இறுதிக்கட்டத்தைக் கூறுவதாகக் கூறுகிறான். அவன் சொன்னபடி திருமண நாளன்று அவன் சொல்லும் முடிவைக் கேட்டு அனைவரும் அதிர்ச்சியடைகின்றனர். அவன் காதலி சரண்யாவை ஒருவன் கொன்றுவிடுகிறான். இதை அறியும் மகேஷ் சரண்யாவைக் கொன்றவனைக் கொல்கிறான். தான் உடனே சிறைக்குச் சென்றால் தங்கையின் திருமணத்தில் கலந்துகொள்ள முடியாது மேலும் தங்கையின் திருமணத்தில் இதனால் பிரச்சனைகள் உருவாகும் என்று எண்ணும் மகேஷ், தன் தங்கையின் திருமணத்தில் கலந்துகொண்டபிறகு தானே காவல்நிலையத்தில் சென்று சரணடையப் போவதைக் கூறுகிறான். அவ்வாறே சென்று சரணடைகிறான்.

நடிகர்கள்
---------

* சக்தி வாசு - மகேஷ்
* சந்தியா - சரண்யா
* சரண்யா மோகன் - கீர்த்தனா
* ஸ்ரீநாத் - வைத்தியநாதன்
* சந்தானம்
* கீர்த்தி சாவ்லா
* ஸ்ரீதிகா
* வினோதினி
* என். ஆனந்த்
* கல்யாணமாலை மோகன்
* நந்தா சரவணன்
* ஜான் அமிர்தராஜ்

இசை
---

படத்தின் இசையமைப்பாளர் வித்தியாசாகர். 

| வ.எண் | பாடல் | பாடகர்கள் | பாடலாசிரியர்கள் |
| --- | --- | --- | --- |
| 1 | வைகறைப் பனியே | எஸ். பி. பாலசுப்ரமணியம் | யுகபாரதி |
| 2 | தந்தத்தில் செய்த நிலா | எஸ். பி. பாலசுப்ரமணியம் | ஜெயந்தா |
| 3 | தஜம் தஜம் | பின்னி கிருஷ்ணகுமார் | பா. விஜய் |
| 4 | விழியில் விழியில் | ஹரிசரண், ரீடா |
| 5 | என் பாடல் | சைந்தவி | யுகபாரதி |
| 6 | காற்றே காற்றே | பென்னி தயாள் | நா. முத்துக்குமார் |
| 7 | என் உயிருக்குள் | ராஜலட்சுமி, திப்பு | ஜெயந்தா |
| 8 | யாரது யாரது | கார்த்திக் | பா. விஜய் |

மறுஆக்கம்
---------

* ஒடியா மொழியில் அனுபவ் மொகந்தி, அர்ச்சிதா சஹு நடிப்பில் *அகாஷே கி ரங்கா லகிலா* என்ற பெயரில் மறுஆக்கம் செய்யப்பட்டது. அப்படம் "ஒடிசா மாநில அரசின் விருதுகள்" பலவற்றைப் பெற்றது.
* வங்காள மொழியில் ஜிஷு சென்குப்தா நடிப்பில் *கோகோனோ பிடாய் போலோ நா* என்ற பெயரில் மறுஆக்கம் செய்யப்பட்டது.

மேற்கோள்கள்
-----------

1. ↑  "திரைப்படம்".
2. ↑  "படப்பிடிப்பு துவக்கம்". 2008-04-05 அன்று மூலம் பரணிடப்பட்டது. 2019-03-18 அன்று பார்க்கப்பட்டது.
3. ↑  "வெளியீடு - விமர்சனம்". 2008-12-02 அன்று மூலம் பரணிடப்பட்டது. 2019-03-18 அன்று பார்க்கப்பட்டது.
4. ↑  "ஒடிசா மொழி - மறுஆக்கம்".
5. ↑  "வங்காள மொழி - மறுஆக்கம்".
6. ↑  "வங்காள மொழி - மறுஆக்கம்".
**சீ. க. வடிவேலு** (*C. G. Viswanathan*)(பிறப்பு 1926) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் திருச்சிராப்பள்ளி மாவட்டம் தொட்டியத்தைச் சார்ந்தவர். காட்டுப்புத்தூர் உயர்நிலைப் பள்ளியில் கல்வி பயின்றுள்ளார். வடிவேலு திராவிட முன்னேற்றக் கழக உறுப்பினர் ஆவார். 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராகத் தொட்டியம் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1967 | தொட்டியம் | திமுக | 39,701 | 51.11 |
| 1971 | தொட்டியம் | திமுக | 39,821 | 49.68 |

மேற்கோள்கள்
-----------

1. ↑   *தமிழ்நாடு சட்டப் பேரவை "யார் எவர்" [Tamil Nadu Legislative Assembly "Who's Who"]*. 01.01.1972: Tamil Nadu Legislative Assembly Department. 1971. பக். 420.
2. ↑  Election Commission of India. "1971 Tamil Nadu Election Results" (PDF). 6 Oct 2010 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
தமிழ்ப் பழமொழிகள் தொகுதி 2 கி. வா. ஜகந்நாதன் தொகுத்தநூலாகும்.

நூலாசிரியர்
-----------

கி. வா. ஜகந்நாதன் (1906-1988). தமிழ் இதழாளர், எழுத்தாளர்களில் குறிப்பிடத்தக்க ஆளுமை கொண்டவர் ஆவார்.

பதிப்பு விவரங்கள்
-----------------

இந்நூலின் பதிப்பாளர் ஜெனரல் பப்ளிஷர்ஸ், இந்நூலின் முதற் பதிப்பு 2001 இல் வந்தது. இரண்டாம் பதிப்பு 2006 இல் வெளிவந்ததுள்ளது.

நூலின் முகவுரைச் செய்திகள்
--------------------------

இந்நூலுக்கான முகவுரையை நூலாசிரியர் 1998 இல் எழுதியுள்ள நூலாசிரியர் இந்த நூலிலுள்ளப் பழமொழிகளை தமிழகத்தின் பல்வேறு ஊர்களில் நாற்பது ஆண்டுகளுக்கும் மேலாகச் சேகரித்ததாகக் கூறுகின்றார். இந்நூலின் முகவுரையில் பழமொழியின் தன்மைகள், அதன் வேறு பெயர்கள் குறித்து அவர் விவரித்துள்ளார்.

நூலறிமுகம்
----------

இத்தொகுப்பில் கி.வா.ஜ 5818 பழமொழிகளைத் தொகுத்து அளித்துள்ளார். பல பழமொழிகளுக்கு அதற்கான பொருள் விளக்கத்தினை நூலாசிரியர் அளித்துள்ளார். இத்தொகுப்பில் பழமொழிகள் அகர வரிசைப்படி தொகுத்து அளிக்கப் பெற்றுள்ளன. இந்நூலில் ‘ஒ’ முதல் ‘சூ’ வரையிலான பழமொழிகள் தொகுக்கப் பெற்றுள்ளன. இத்தொகுப்பில் உள்ளவை பனுவல் பழமொழிகள் ஆகும். பனுவல் பழமொழிகள் என்பன யார் கூறினார், அவை எந்தப் பொருண்மையில் பயன்படுத்தப் பெறுகின்றன என்னும் குறிப்புகளைக் கொண்டிராதப் பழமொழிகள் ஆகும்.இந்நூல் தமிழக அரசால் நாட்டுடைமை ஆக்கப்பெற்ற நூல் ஆகும்.

மேள்கோள்கள்
-----------


1. ↑  கி. வா. ஜகந்நாதன், 2001, தமிழ்ப் பழமொழிகள் தொகுதி 2, சென்னை: ஜெனரல் பப்ளிஷர்ஸ்.
**மேல்மருவத்தூர்** (*Melmaruvathur*) இந்தியாவின், தமிழ்நாட்டில், செங்கல்பட்டு மாவட்டம், சித்தாமூர் ஊராட்சி ஒன்றியம், மேல்மருவத்தூர் ஊராட்சியில் உள்ள ஒரு சிற்றூர் ஆகும். இந்நகரமானது தமிழ்நாட்டின் தலைநகரம் சென்னையில் இருந்து 92 கி. மீ. தொலைவில் உள்ளது. இந்நகரில் உலக புகழ்பெற்ற மேல்மருவத்தூர் ஆதிபராசக்தி கோயில் உள்ளது.

போக்குவரத்து
------------

இந்நகரின் வழியே சென்னை-திருச்சிராப்பள்ளி தேசிய நெடுஞ்சாலை 45 கடக்கிறது. இங்கிருந்து சென்னை 92 கி.மீ மற்றும் விழுப்புரம் 54 கி.மீ தொலைவிலும் உள்ளது. இங்கிருந்து சென்னைக்கு செல்லவும், தமிழகத்தின் தென் மாவட்டங்களான திருச்சி, மதுரை, விருதுநகர், தூத்துக்குடி, திருநெல்வேலி, கன்னியாகுமரி போன்ற ஊர்களுக்கும் வேலூர், திருவண்ணாமலை, வந்தவாசி, ஆரணி, பெங்களூரு, ஓசூர், விழுப்புரம், சேலம், திருப்பூர் ஆகிய நகரங்களுக்கும் செல்ல பேருந்துகள் இயக்கப்படுகிறது. அதேபோல் இதன் மிக அருகிலேயே மேல்மருவத்தூர் தொடர் வண்டி நிலையம் உள்ளது. இந்த ரயில் நிலையத்தில் அனைத்து விரைவு ரயில்களும் நிறுத்தப்படுகிறது.

கல்வி நிலையங்கள்
----------------

1. ஆதிபராசக்தி பொறியியல் கல்லூர்
2. ஆதிபராசக்தி பாலிடெக்னிக்
3. ஆதிபராசக்தி மெட்ரிக்குலேசன் மேல்நிலைப் பள்ளி
4. மேல்மருவத்தூர் ஆதிபராசக்தி உயர்நிலைப் பள்ளி

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.

வெளி இணைப்புகள்
---------------

* விக்கிமேப்பியாவில் மேல்மருவத்தூர் அமைவிடம்
ஜர்ணா தாரா சௌத்ரி
**ஜர்ணா தாரா சௌத்ரி** (*Jharna Dhara Chowdhury*, 15 அக்டோபர் 1938 – 27 சூன் 2019) கிழக்கு வங்காளச் சமூக சேவையாளர். காந்திய வழியில் சமூக மேம்பாட்டிற்காக தன் வாழ்வை முழுமையாக அர்ப்பணித்தவர். சுமார் 25,000 ஏழைக் குடும்பங்களுக்கு வாழ்வாதாரங்களை அமைத்துக் கொடுத்து அவர்களுக்கு வளமான வாழ்வை உறுதி செய்தவர். ஜமன்லால் பஜாஜ் அமைப்பு, 'இந்தியாவிற்கு அப்பாலுள்ள இந்தியரல்லாத சிறந்த காந்தியவாதி' என்ற வகையில் 1998 ஆம் ஆண்டு இவருக்கு விருது வழங்கி சிறப்பித்துள்ளது. 2010 ஆம் ஆண்டு மேற்கு வங்க ஆளுநரால் இந்திய அரசு வழங்கும் *காந்தி புரஸ்கார் விருது* பெற்றவர்.

இளமை
----

1936 ஆம் ஆண்டில் வங்காளத்தில் உள்ள லக்ஷ்மிபூர் அருகே ஓர் கிராமத்தில் ஜர்ணா தாரா சௌத்ரி பிறந்தார். 1946-47 ஆம் ஆண்டுகளில் வெடித்த நவகாளிப் படுகொலையின் போது எழுந்த கலவரங்கள், எட்டு வயதுச் சிறுமியாக இருந்த ஜர்ணா சௌத்ரியின் மனதில் ஆழமான காயங்களை ஏற்படுத்தின. கலவரத்தில் ஜர்ணாவின் பூர்வீக வீடும் கொளுத்தப்பட்டது. எனவே அவர்கள் குடும்பத்தோடு அருகில் உள்ள அஸ்ஸாமிற்கு இடம்பெயர்ந்தார்கள். வங்காளம் இயல்பு நிலைக்குத் திரும்பிய பின்னரே அவர்கள் ஊருக்குத் திரும்பினார்கள்.

மேற்கோள்கள்
-----------

1. ↑
திறந்தவுலகம் என்பது கணிப்பொறி விளையாட்டின் ஒரு வகையாகும். இதில் கதைத்தலைவன் மெய்நிகர் உலகம் முழுவதும் சுற்ற சுதந்திரம் அளிக்கப்பட்டிருக்கும். இருப்பினும் இதில் தொழில்நுட்ப ரீதியில் சில கட்டுப்பாடுகள் உள்ளன. அதாவது கதைத்தலைவனால் ஒரு கட்டதிற்கு மேல் செல்லவியலாதது போன்றவையாகும். இவ்வகை விளையாட்டின் முதன்மை குறிக்கோளானது மெய்நிகர் உலகில் நாயகனை விட்டு அவர் எடுக்கும் முடிவுகளை விளையாடுபவரை எடுக்கவிடுவதில் உள்ளது. இதில் முடிவு என்பது பெரும்பாலும் இருக்காது, கதை முடிந்தபின்னும் நம்மால் விளையாட முடியும். கதையின் முடிவு விளையாடுபவரின் கைகளில் இருக்கலாம், இல்லாமலும் இருக்கலாம்.

விளையாட்டு முறை
---------------

திறந்தவுலகத்தில் வரும் சுற்றுகள் பல வழிகளில் சென்றடையக்கூடியதாக இருக்கும். மெய்நிகர் உலகம் சில சமயங்களில் உண்மையான நகரையே மையமாகக்கொண்டு உருவாக்கப்படும். எடுத்துக்கட்டாக அசாசின்சு கிரீடு போன்ற விளையாட்டுகளில் உண்மையான நகரங்களே இடம்பெறும். இவ்வகை விளையாட்டுகளின் பெரிய சிக்கல் என்னவெனில் விளையாடுபவர் பல சமயங்களில் விளையாட்டு வடிவமைப்பாளர் எண்ணிப்பார்க்காத பலவற்றை செய்வார் என்பதாம். பல விளையாட்டுகள் விளையாட்டை மேலும் சிறப்பூட்ட துணை வேலைகளை செய்யத்தூண்டும். கதை நாயகனுக்குப் பொதுவாக எண்ணிலடங்கா அளவில் தொடர வாய்ப்பு அளிக்கப்படும்.

இருபத்தோராம் நூற்றாண்டில் திறந்தவுலக விளையாட்டுகள்
--------------------------------------------------

கிராண்ட் தெஃப்ட் ஆட்டோ போன்ற விளையாட்டுகள் மிகப்பெரிய கலாசார தாக்கத்தை ஏற்படுத்தியுள்ளன. அதன் முன்னாள் விளையாட்டை விட ஒவ்வொன்றும் அளவிலும் தரத்திலும் உயர்கின்றன. கிராண்டு தெஃப்ட் ஆட்டோவை தொடர்ந்து பல விளையாட்டுகள் வெளிவந்தன. அசாசின்சு கிரீடு போன்ற விளையாட்டுகள் சரித்திர கால நியூ யார்க், உரோமாபுரி, பாரிசு, இலண்டன் போன்ற நகர்களை நினைவுகூரும்.

முதன்மைத்துவம்
--------------

இன்று திறந்தவுலக விளையாட்டுகளுக்கு வரவேற்பு மிகப்பெரிய அளவில் உள்ளது, ஆகவே இவ்வகை விளையாட்டுகள் கணிப்பொறி விளையாட்டுகளில் மிகவும் முதன்மையான வகையாகப் பார்க்கப்படுகிறது.
பள்ளி மட்டத்தில், திறந்தநிலை பள்ளிக்கான தேசிய நிறுவனம் (NIOS) பாடசாலை கல்வியை நிறைவுசெய்யாதவர்களுக்கு தொடர்ந்து கல்விக்கான வாய்ப்புகளை வழங்குகிறது. 14 லட்சம் மாணவர்கள் இரண்டாம் மற்றும் இரண்டாம் நிலை மட்டத்தில் திறந்த மற்றும் தொலைதூரக் கல்வி மூலம் பதிவு செய்யப்பட்டுள்ளனர். 2012 ஆம் ஆண்டில் பல்வேறு மாநில அரசுகள் தொலைநிலை கல்வி வழங்க "STATE OPEN SCHOOL" அறிமுகப்படுத்தியது.

உயர் கல்வி மட்டத்தில், இந்திரா காந்தி தேசிய திறந்தவெளி பல்கலைக்கழகம் (இக்னோ) தொலைதூரக் கற்கைகளை ஒருங்கிணைக்கிறது. இது சுமார் 15 லட்சம் வருவாயைக் கொண்டிருக்கிறது, 53 பிராந்திய மையங்கள் மற்றும் 1,400 ஆய்வு மையங்கள் மூலம் 25,000 ஆலோசகர்களிடம் பணியாற்றும். டி.இ.சி. தொலைதூர கல்வி கவுன்சில் 13 அரசு திறந்தநிலை பல்கலைக்கழகங்கள் மற்றும் 119 பல்கலைக்கழகங்களுடனான கற்கைநெறி பாடநெறிகளுடன் இணைந்து ஒருங்கிணைக்கின்றது. தொலைதூர கல்வி நிறுவனங்கள் மிக விரைவான விகிதத்தில் விரிவடைந்திருந்தாலும், பெரும்பாலான கல்வி நிறுவனங்கள் தங்கள் தரநிலையிலும் செயல்திறன் மீதும் ஒரு தரத்தை மேம்படுத்த வேண்டும். போதுமான உள்கட்டமைப்பு இல்லாமல் மனித மற்றும் உடல் ரீதியான இருவரும் இல்லாமல் தொலைதூர பயிற்சியின் படி பெருமளவில் பரவுகிறது. இந்த ஏற்றத்தாழ்வுகளை சரிசெய்ய ஒரு வலுவான தேவை உள்ளது
வங்காளதேசத்தில் ஹபிகஞ்ச் மாவட்டத்தின் அமைவிடம்
**ஹபிகஞ்ச் மாவட்டம்** (Habiganj District) (হবিগঞ্জ), தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். கிழக்கு வங்கதேசத்தில் அமைந்த இம்மாவட்டம் சில்ஹெட் கோட்டத்தில் உள்ளது. இதன் நிர்வாகத் தலைமையிடம் **ஹபிகன்ஞ்** நகரம் ஆகும்.

மாவட்ட எல்லைகள்
---------------

2,636.59 சதுர கிலோ மீட்டர் பரப்பளவு கொண்ட ஹபிகஞ்ச் மாவட்டத்தின் வடக்கில் சுனாம்கஞ்ச் மாவட்டம், கிழக்கில் இந்தியாவின் திரிபுரா மாநிலம் மற்றும் மௌலிபஜார் மாவட்டம், வடகிழக்கில் சில்ஹெட் மாவட்டத்தின் பாலாகஞ்ச் துணை மாவட்டம், மேற்கில் கிசோர்கஞ்ச் மாவட்டம் மற்றும் பிரம்மன்பரியா மாவட்டங்கள் எல்லைகளாகக் கொண்டது.

மாவட்ட நிர்வாகம்
----------------

ஹபிகஞ்ச் மாவட்டம், அஜ்மீரிகஞ்ச், பனியாகஞ்ச், பாஹுபால், சுனாருகாட், ஹபிப்கஞ்ச் சதர், லக்காய், மத்தாப்பூர் மற்றும் நபிகஞ்ச் என எட்டு துணை மாவட்டங்களைக் கொண்டுள்ளது. மேலும் ஆறு நகராட்சிகளையும், 77 ஊராட்சி ஒன்றியங்களையும், 2142 கிராமங்களையும் கொண்டுள்ளது.

மக்கள் தொகையியல்
----------------

2636.59 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 20,89,001 ஆக உள்ளது. அதில் ஆண்கள் 10,25,591 ஆகவும், பெண்கள் 9 10,63,410 ஆகவும் உள்ளனர். பாலின விகிதம் 99 ஆண்களுக்கு பெண்கள் 100 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 792 நபர்கள் வீதம் வாழ்கின்றனர். சராசரி எழுத்தறிவு 40.5% ஆக உள்ளது. மக்கள் தொகையில் வங்காள மொழி பேசுவோர் 98% ஆகவும், இரண்டு விழுக்காடு பிகாரி மக்கள், காசி மக்கள், மணிப்புரி மக்கள் மற்றும் திரிபுரி மக்கள் உள்ளனர்.

### நிலங்கள்

இம்மாவட்டத்தின் மொத்த நிலத்தில் 1,54,953 ஹெக்டேர் (60.22%) பரப்பளவு வேளாண்மை நிலங்களாகவும், 95 11,644 ஹெக்டேர் நிலங்கள் (4.53%) காடுகளாக உள்ளது 51.6% நிலங்கள் ஒரு போக சாகுபடியாகவும், 38.7% நிலங்கள் இருபோக சாகுபடி நிலங்களாகவும், 9.7 நிலங்கள் முப்போக சாகுபடி நிலங்களாகவும், 521 ஹெக்டேர் நிலங்கள் தரிசு நிலங்களாக உள்ளது. இம்மாவட்டத்தில் பராக், பேராமகானா, கோபாலா, கல்னி, காளிசிறீ, கொராங்கி, குஷியாரா, மெக்னா, ரத்தினா, சுத்கி, சோனை, கோவாய், சுதாங் முதலிய ஆறுகள் பாய்கிறது.

பொருளாதாரம்
-----------

இம்மாவட்டத்தில் 15,703.24 ஹெக்டேர் பரப்பளவில் தேயிலைத் தோட்டங்களும், 4204 ஏக்கர் இரப்பர் தோட்டங்களும் உள்ளது. ஹபிகஞ்ச் மாவட்டத்தின் ரசீத்பூர், பிபியான, ஹபிகஞ்ச் இயற்கை எரிவாயு சுரங்கங்களிலிருந்து 5.5 டிரில்லியன் கன அடி இருப்பு உள்ளது.

கல்வி
-----

கல்வி
-----

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் [தரம் 1 – 5], ஐந்தாண்டு படிப்புகள் கொண்ட இடைநிலைக் கல்வியும், [தரம் 6 – 10], இரண்டாண்டு படிப்பு கொண்ட மேனிலைப்பள்ளிகளும் [தரம் 11 – 12], நான்கு ஆண்டு படிப்பு கொண்ட இளநிலை பட்டப்படிப்பு மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.

இம்மாவட்டம் 16 கலை மற்றும் அறிவியல் கல்லூரிகளும், ஆறு அரசு மற்றும் 99 அரசல்லாத உயர்நிலைப் பள்ளிகளும், 732 அரசு தொடக்கப் பள்ளிகளும், 711 தனியார் தொடக்கப் பள்ளிகளும் கொண்டுள்ளது.

மேற்கோள்கள்
-----------

விக்கிமீடியா பொதுவகத்தில்,  
 ***Habiganj District***   
என்பதின் ஊடகங்கள் உள்ளன. 


1. ↑  Habiganj District Information
2. ↑  Community Report Habiganj Zila June 2012
**சுய அறிதலறிவு** அல்லது **சுய அறிதிறன்** (*metacognition*) என்பது "அறிவாற்றல் பற்றிய அறிவாற்றல்", "சிந்தனையைப் பற்றிய சிந்தனை", "தெரிந்து கொள்வது பற்றி அறிதல்", "ஒருவரின் விழிப்புணர்வு பற்றி அறிதல்" மற்றும் உயர்-வரிசை சிந்தனைத் திறன்கள் ஆகும். இந்தச் சொல், "அப்பால்" அல்லது *மேலாக* என்று பொருள்படும் மூலச்சொல் மெட்டாவில் இருந்து வருகிறது. சுய அறிதிறன் பல வடிவங்களை எடுக்கலாம். இது எப்போது, எப்படி கற்றுக்கொள்வது அல்லது சிக்கல் தீர்ப்பதற்கான குறிப்பிட்ட உத்திகளைப் பயன்படுத்துவது பற்றிய அறிவை உள்ளடக்கியது. அறிவாற்றல் பற்றிய அறிவு மற்றும் அறிவாற்றல் பற்றிய கட்டுப்பாடு ஆகிய இரண்டிற்கும் பொதுவாக இரு கூறுகள் உள்ளன.

நினைவகம் மற்றும் நினைவூட்டல் உத்திகள் பற்றி தெரிந்துகொள்ளப்பட்ட மெட்டாமெமரி (*metamemory*), ஒரு முக்கிய வடிவமாகும். கலாச்சாரங்கள் முழுவதிலும் உள்ள புரிதல் செயலாக்கத்தின் மீதான கல்வி ஆராய்ச்சி ஆரம்ப கட்டங்களில் உள்ளது, ஆனால் மேலும் வேலைகள் ஆசிரியர்களுக்கும் மாணவர்களுக்கும் இடையே உள்ள குறுக்கு-கலாச்சார கற்றலில் சிறந்த விளைவுகளை வழங்கலாம் என்பதற்கான அறிகுறிகள் உள்ளன.

மேற்கோள்கள்
-----------

1. 1 2  Metcalfe, J. & Shimamura, A. P. (1994). *Metacognition: knowing about knowing*. Cambridge, MA: MIT Press.
2. ↑  Schraw, Gregory (1998). "Promoting general metacognitive awareness". *Instructional Science* **26**: 113–125. doi:10.1023/A:1003044231033. .
3. ↑  Dunlosky, J. & Bjork, R. A. (Eds.). *Handbook of Metamemory and Memory*. Psychology Press: New York.
4. ↑  Wright, Frederick. APERA Conference 2008. 14 April 2009.  பரணிடப்பட்டது 2011-09-04 at the வந்தவழி இயந்திரம்

வெளி இணைப்புகள்
---------------

* The International Association for Metacognition
* Metacognition in Learning Concepts பரணிடப்பட்டது 2018-03-17 at the வந்தவழி இயந்திரம்
* Metacognition: An Overview பரணிடப்பட்டது 2009-04-18 at the வந்தவழி இயந்திரம் by Jennifer A. Livingston (1997) at Buffalo.edu
* Metacognitive knowledge
**தமிழ்நூல் காப்பகம்** என்பது திருமுதுகுன்றம் (விருத்தாசலம்) மணிமுத்தாற்றங்கரையில் அரை ஏக்கர் அளவு நிலத்தில் எட்டாயிரம் சதுர அடியில் உள்ள ஒரு தமிழ் நூலகம் ஆகும். இந்த நூலகத்தை ஆக்கிப் பாதுகாப்பவர் பல்லடம் மாணிக்கம் ஆவார். சற்றொப்ப ஒரு இலட்சம் நூல்கள்,இதழ்கள்,ஆய்வேடுகள் இங்குத் தொகுத்துவைக்கப்பட்டுள்ளன. முனைவர் பட்ட ஆய்வேடுகள் பலவும் உண்டு.

நூல் வகைகள்
-----------

கம்பராமாயணத்தில் பத்துக்கும் மேற்பட்ட பதிப்புத் தொகுப்புகள் உள்ளன. திருக்குறள் சார்ந்த மொழிபொயர்ப்புகள், பதிப்புகள், ஆய்வுகள் 1500 மேல் உள்ளன. சங்க இலக்கியத்தின் பல முதல் பதிப்புகள் உள்ளன. இராமாயணம், நான்கு வேதங்கள், உபநிடதங்கள்,பன்னிரு திருமுறைகள்,சாத்திர நூல்கள்,அவை குறித்த ஆய்வுகள் நூல்களாக உள்ளன. காப்பியங்கள், சிற்றிலக்கியங்களும் உள்ளன. மகாபாரதம், காந்திய நூல்கள், மார்க்சிய நூல்கள், அம்பேத்காரிய நூல்கள் உள்ளன.

தமிழில் வெளிவந்த அரிய பெப்ரிசியசு அகராதி(1786) வேறு எங்கும் கிடைத்தற்கு அரியது. அது பாதுகாப்பாகப் பார்வையிடும்படி உள்ளது. இலக்கிய இதழ்கள்,நாளிதழ்களின் இணைப்பு மலர்கள்,கிழமை இதழ்கள்,மாத இதழ்கள் பல பாதுக்காக்கப்படுகின்றன. புதினம், சிறுகதை எனத் தமிழின் அனைத்து வடிவ நூல்களும் உள்ளன. மறைமலையடிகள்,தெ.பொ.மீ, வையாபுரிப்பிள்ளை, மு. வரதராசன், பாவாணர், ந. சி. கந்தையா உள்ளிட்டவர்களின் முழுத்தொகுப்புகளும் உள்ளன.

ஆயிரக்கணக்கான கர்நாடக, இந்துத்தானி, மேற்கத்திய இசை ஆகியவற்றின் இசைப்பேழைகள், குறுந்தகடுகள் உள்ளன. மேலும் விருதுபெற்ற உலகத் திரைப்படங்களின் குறுந்தகடுகளும் உள்ளன. இலக்கியச் சந்திப்புகள் நிகழ்த்த வாய்ப்பான அரங்கும் அனைத்து வசதிகளுடன் முதல் தளத்தில் உள்ளது.தமிழுக்கும் தமிழ் நூல்களுக்கும் அறிஞர் பல்லடம் மாணிக்கம் அவர்கள் பெருந்தொகை செலவிட்டு இப்படி அமைத்திருப்பது குறிப்பிடத்தக்கது.

வெளி இணைப்புகள்
---------------

* பல்லடம் மாணிக்கம் அவர்களின் தமிழ்நூல் காப்பகம்